Document ID: 31997R0143

Komisijas Regula (EK) Nr. 143/97
(1997. gada 27. janvāris)
par prioritāro vielu trešo sarakstu, kā paredzēts saskaņā ar Padomes Regulu (EEK) Nr. 793/93
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 793/93 (1993. gada 23. marts) par esošo vielu riska faktoru novērtējumu un kontroli [1], jo īpaši tās 8. un 10. pantu,
tā kā Regulā (EEK) Nr. 793/93 paredzēta esošo vielu riska faktoru novērtējuma un kontroles sistēma un tā kā, lai uzsāktu šādu vielu riska faktoru vērtēšanu, ir lietderīgi identificēt prioritārās vielas, kam jāpievērš uzmanība;
tā kā tādēļ ar Regulas (EEK) Nr. 793/93 8. pantu Komisijai uzliek pienākumu sagatavot prioritāro vielu sarakstu; tā kā 8. pantā bez tam norādīti faktori, kas jāņem vērā, gatavojot minēto sarakstu;
tā kā Regulas (EEK) Nr. 793/93 10. pantā paredzēts, ka attiecībā uz katru vielu, kas ir prioritāšu sarakstā, kādai dalībvalstij uzliek atbildību par tās novērtēšanu un tā kā vielu iedalīšana nodrošina taisnīgu apgrūtinājuma sadalījumu starp dalībvalstīm;
tā kā pirmais un otrais prioritāšu saraksts ir pieņemts ar Komisijas 1994. gada 25. maija Regulu (EK) Nr. 1179/94 [2] un ar Komisijas 1995. gada 27. septembra Regulu (EEK) Nr. 2268/95 [3];
tā kā šajā regulā paredzētie pasākumi saskan ar komitejas, kas izveidota saskaņā ar Regulas (EEK) Nr. 793/93 15. pantu, atzinumu,
IR PIEŅĒMUSI ŠO REGULU.
1. pants
1. Trešais prioritāro vielu saraksts, kā paredzēts Regulas (EEK) Nr. 793/93 8. panta 1. punktā, ir dots šīs regulas pielikumā.
2. Šajā prioritāro vielu sarakstā ir arī norādīta dalībvalsts, kas ir atbildīga par katru no vielām.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 27. janvārī

Labels: 1
20
0
12
18